এ টি এম আজহারুল ইসলাম : ১/১১-এর পরে মানুষ বাংলাদেশের রাজনীতিতে পরিবর্তন আসবে বলে আশা করেছিল। কিন্তু বাস্তবে দেখা যাচ্ছে যে, বাংলাদেশের বর্তমান রাজনীতিতে তেমন কোন গুণগত পরিবর্তন আসেনি। বর্তমান সরকারকে কোনভাবেই গণতান্ত্রিক সরকার ভাবা যায় না। দেশবাসী মনে করে বর্তমানে দেশে এক জঘন্যতম স্বৈরশাসন চলছে। আমি মনে করি গণতন্ত্রের লেবাসে দেশে বর্তমানে একদলীয় স্বৈরশাসন চলছে। সংবিধান পরিবর্তন করে দেশের জনগণের ওপর গণতন্ত্রের আবরণে একদলীয় স্বৈরশাসন চাপিয়ে দেয়া হয়েছে। বর্তমান সরকার গণতন্ত্র ও আইনের শাসনের পথ সম্পূর্ণভাবে রুদ্ধ করে দিয়েছে। দেশে অঘোষিতভাবে একদলীয় বাকশালী স্বৈরশাসন চলছে। জাতীয় সংসদ অকার্যকর হয়ে পড়েছে। এক ব্যক্তির স্বৈরশাসনের কাছে দেশবাসী জিম্মি হয়ে পড়েছে।